**Сигурност на Вашите спестявания**

Фондът The People’s Pension (наричан по-нататък „Фондът“) е професионален пенсионен фонд с определени вноски. People’s Financial Services Limited е доставчик на фонда и е част от групата B&CE Group, група от компании с нестопанска цел, която предоставя финансови продукти и обезщетения на трудещите се. Вашият работодател е един от многото, които използват Фонда като фонд за доброволно допълнително пенсионно осигуряване.

[**Информация на други езици**](https://thepeoplespension.co.uk/accessibility/information-in-other-languages/)

**История﻿**

Тъй като Фондът е създаден по договор за доверително управление, можете да бъдете спокойни, че Вашата пенсионна сметка и активите на Фонда са правно отделени както от B&CE, така и от Вашия работодател. По този начин парите Ви се пазят на сигурно място – за повече информация вижте „Какво ще се случи, ако нещо се обърка?“ по-долу.

The People’s Pension Trustee Limited (наричано „Попечител“), чието ръководство е независимо от B&CE, управлява Фонда в съответствие с договора за попечителство и правилника. Попечителят също така отговаря за инвестирането по Вашата пенсионна сметка в съответствие с указанията, които може да сте дали. Попечителят е длъжен да спазва условията на попечителството и да защитава интересите на членовете на фонда и други бенефициенти.

Попечителят е поверил текущото управление на Фонда на B & C E Financial Services Limited (друго дружество от групата B&CE).

[Запознайте се с The People's Pension Trustee](https://thepeoplespension.co.uk/the-peoples-pension-trustee/)

**Нормативна уредба﻿**

Законът за пенсиите, който Фондът е длъжен да спазва, е много обширен и има множество изисквания за защита на членовете.

Освен това Фондът е регистриран в Пенсионния регулатор, органът, който управлява фондовете за доброволно допълнително пенсионно осигуряване в Обединеното кралство. Пенсионният регулатор наблюдава работата на пенсионните фондове и има право да се намеси, в случай че попечителите, работодателите или съветниците не са изпълнили своите задължения. Част от задачите на Пенсионния регулатор е повишаването на доверието в пенсионната система, чрез защита на спестяванията и насърчаване на спазването на високи стандарти в работата на пенсионните фондове.

Попечителят се грижи Фондът да спазва закона за пенсиите и кодексите за поведение и указанията, предоставени от Пенсионния регулатор.

Освен това Фондът има данъчна регистрация в данъчната и митническа администрация на Обединеното кралство – по този начин получавате благоприятно данъчно третиране на спестяванията си.

**Какво ще се случи, ако нещо се обърка?**

В случай че Вашият работодател изпадне в несъстоятелност Вашата пенсия ще бъде в безопасност, тъй като активите на Фонда са отделени. По тази причина те не могат да бъдат изплащани на кредиторите на Вашия работодател.

Същото важи и в случай че People’s Financial Services Limited изпадне в несъстоятелност.

В случай че Фондът бъде закрит и Попечителят реши да го ликвидира, Вашата пенсионна сметка е защитена и не може да бъде използвана за покриване на разходите за ликвидация на Фонда.

В случай че управителят на Фонда (B & C E Financial Services Limited) изпадне в несъстоятелност, Попечителят ще назначи нов управител на Фонда.

В случай че дружеството попечител изпадне в несъстоятелност, ще бъде назначен нов попечител. Това няма да повлияе върху активите на Фонда или Вашите спестявания за пенсия.

В случай че инвестиционният управител – State Street Global Advisors Limited (SSGA) – или друг назначен инвестиционен управител, изпадне в несъстоятелност, ще бъде назначен нов инвестиционен управител. В екстремни случаи е възможно инвестициите на фонда, управляван от Попечител, да бъдат засегнати от несъстоятелността на инвестиционния управител, но са създадени значителни защитни мерки*.*

Понастоящем всички вноски се инвестират от SSGA в уважавани и утвърдени обединени инвестиционни фондове, до които има достъп чрез дългосрочна застраховка, сключена с Managed Pension Funds Limited. Това е обичайна структура на инвестициите, прилагана от много пенсионни фондове във Обединеното кралство, чиято цел е да осигури по-добра защита на спестяванията за пенсия на членовете.

**Фонд за обезщетения по финансови услуги**

В случай че Managed Pension Funds Limited изпадне в несъстоятелност, е възможно дефицитът да бъде покрит от Фонда за обезщетения по финансови услуги (FSCS), макар че според нас тази позиция все още подлежи на изпитване. Посетете [www.fscs.org.uk](http://www.fscs.org.uk/) за повече информация. Трябва да се отбележи, че такъв вид несъстоятелност, която е довела до отрицателно въздействие върху пенсионните сметки на членовете, би била крайно обстоятелство. Попечителят на Фонда следи внимателно всички инвестиционни управители, воден от инвестиционните съвети на известен и лицензиран независим експерт-счетоводител.

**Рента при пенсиониране**

Някои членове, които получават пенсия от Фонда, го правят, като си осигуряват рента от застрахователна компания. В случай че тази застрахователна компания не изпълнява задълженията си поради несъстоятелност, членовете могат да имат право на обезщетение в лично качество от FSCS. Понастоящем максималното ниво на защита, обявено от FSCS, е 100% от доходността на пенсионните вноски, извлечени от продукта като дължима пенсия.